Ki karkhana ha kane ka jylla ki dei ban ai kam 60 persent ia ki trai jylla: Sniawbhalang | SP News Agency
Home Khasi News Ki karkhana ha kane ka jylla ki dei ban ai kam 60 persent ia ki trai jylla: Sniawbhalang
Shillong, Iaiong 11: U myntri ba dei peit ia ki kam karkhana ha ka jylla u Bah Sniawbhalang Dhar, haba jubab ia ka jingkylli jong u Bah Syntar Klas Sunn haba ia dei bad ki karkhana ha kane ka jylla, na ka liang jong u myntri u la ong ba katkum ki kyndon kiba la buh, ka long ba kano kano ka karkhana kaba wan sha kane ka jylla Meghalaya ki dei ban ai kam 60 persent ia ki trai shnong.
Hajubab ia ki jingkylli bynrap, na ka liang jong u myntri u la ong ba ia ki karkhana kaba ka jinglut ban seng ka long hapoh ka T.25 lak niew ba ki dei kiba rit tam , ia kiba ka jinglut kala long T.25 haduh T. 5 klur la niew ba ki dei kiba dang rit, kiba T.5 klur haduh T.10 klur laniew ba kiba la kham heh bad ki karhana kiba heh ka jinglut ban seng ia ki ka dei ban long T.10 klur sha neng.
Na ka liang jong u myntri u la iathuh ba kine ki karhana baroh kiba don ha ki jaka ba la ithuh da ka sorkar, ki ioh ia ka jingiarap na ka sorkar katkum ki kyndon kiba la buh da ka sorkar, ia ka jingbun bad duna jingioh jingiarap ka jong ki ka shnong ha ka jingtrei kam ka jong ki bad shuwa ban siew ka ophis kala peit bniah ia ka jingkam ka jong ki baroh.
Haba jubab ia ka jingkylli jong u Bah George B Lyngdoh MLA jong ka Umroi, na ka liang jong u myntri u la ong ba baroh ki karkhana kiba don ha Jaka jong ka sorkar ha Umiam ka long katkum ka jingai jingbit na ka MSPC ha kaba ia dei bad ka jingpynmih ia ka tdem na ki karkhana.Halor ka jingong pat ba kala jubor ka jingpynmih ia ka tdem na kine ki karkhana na ka liang jong ka sorkar kan sa phah jurip ha ki briew sorkar.